open-index/open-wikipedia-markdown huggingface dataset:
Κλείταρχος (ιστορικός)

:*Για άλλους με το ίδιο όνομα: [[Κλείταρχος]]*
Ο **Κλείταρχος** ήταν ιστορικός του 4ου π.Χ. αιώνα, συγγραφέας μιας μυθιστορικής βιογραφίας του Μεγάλου Αλεξάνδρου () από την οποίαν διεσώθησαν ελάχιστα μόνον μικρά αποσπάσματα.
## Βιογραφικά στοιχεία
Δεν γνωρίζουμε με βεβαιότητα πολλά πράγματα για την ζωή του. Πατέρας του ήταν ο ιστορικός Δείνων ο Κολοφώνιος και για κάποιο διάστημα φαίνεται πως διέμενε στην Αλεξάνδρεια του Πτολεμαίου του Α'.  Όπως αναφέρει ο Διογένης ο Λαέρτιος, είχε μαθητεύσει προηγουμένως κοντά στους φιλοσόφους **Αριστοτέλη τον Κυρηναϊκό** και Στίλπωνα τον Μεγαρέα. 

## Αἱ περὶ Αλεξάνδρου ἱστορίαι
Ο Κλείταρχος, όπως πιστεύεται, δεν συμμετείχε ο ίδιος στην εκστρατεία του Μ. Αλεξάνδρου. Φαίνεται πως άντλησε πληροφορίες γι' αυτήν διαβάζοντας τα έργα του Καλλισθένη, του Νεάρχου και του Ονησικρίτου, ενώ για τις περιγραφές των τόπων και παραδόσεων της Περσίας βασίσθηκε μάλλον στο έργο του Δείνωνος (του πατέρα του) και του Κτησία.
Το έργο του, ιδιαίτερα δημοφιλές στην ελληνιστική και στην ρωμαϊκή εποχή, δημιούργησε σχολή στην περί Αλεξάνδρου ιστοριογραφία και υπήρξε πηγή πληροφοριών και έμπνευσης για τον Διόδωρο τον Σικελιώτη, τον Κόϊντο Κούρτιο Ρούφο και τον Ιουστίνο. Κατακρίθηκε όμως και για έλλειψη κριτικού πνεύματος και ιστορικής αμεροληψίας. 

Πράγματι, ο Κλείταρχος στην διήγηση του συμπεριέλαβε, εκτός από τα ιστορικά γεγονότα, και αρκετές φανταστικές ιστορίες, φήμες και λαϊκές δοξασίες ιδιαίτερα διαδεδομένες στην Αλεξάνδρεια του Πτολεμαίου (που, για τους δικούς του σκοπούς, προωθούσε την λατρεία του Αλεξάνδρου). 
Για παράδειγμα, σ' ένα από τα διασωθέντα αποσπάσματα περιγράφεται  συνάντηση του Αλεξάνδρου με την βασίλισσα των Αμαζόνων κατά την διάρκεια της εκστρατείας του στην Υρκανία. Από τον Κλείταρχο επίσης φαίνεται ότι προέρχεται η εικασία για την δολοφονία του Μ. Αλεξάνδρου με ύδωρ της Στυγός και η φήμη για τους κρεμαστούς κήπους της Βαβυλώνας (που δεν έχει επιβεβαιώσει ποτέ η αρχαιολογική έρευνα και δεν αναφέρονται στον Ηρόδοτο και στις βαβυλωνιακές γραπτές πινακίδες).

## Σημειώσεις


## Βιβλιογραφία
# Paul Goukowsky, *Essai sur les origines du mythe d’Alexandre*, Presses universitaires de Nancy, 1981.→
# W. W. Tarn, *Alexander the Great: Volume 2, Sources and Studies*, Cambridge University Press, 1979. →
# Encyclopædia Iranica Online, Cleitarchus.

κατηγορία:Αρχαίοι Έλληνες ιστορικοί
Πρωτάθλημα πετοσφαίρισης Α2 εθνικής κατηγορίας ανδρών 2013-2014

Το πρωτάθλημα βόλεϊ της Α2 κατηγορίας ανδρών για την περίοδο 2013−14 διεξήχθη με τη συμμετοχή 34 ομάδων χωρισμένες σε τρεις ομίλους. Με βάση την προκήρυξη ήταν προγραμματισμένο να συμμετάσχουν 36 ομάδες, όμως δεν δήλωσαν συμμετοχή ο ΑΣΠ Μεταμόρφωσης από το δεύτερο όμιλο και ο ΑΜΟ Γαλαξίας από τον τρίτο.
Οι δύο πρώτες ομάδες κάθε ομίλου συμμετείχαν στα μπαράζ ανόδου, όπου πρωταθλήτρια αναδείχθηκε η Μ.Ε.Ν.Τ (Τούμπας) Θεσσαλονίκης και κέρδισε μαζί με την Ορεστιάδα την άνοδο στη Βόλεϊλιγκ της περιόδου 2014-15.

## Α' Όμιλος

## Β' Όμιλος

 Ο Αίας Μαλεσίνας αποβλήθηκε από το πρωτάθλημα και έχει 10 μηδενισμούς.

## Γ' Όμιλος

## Μπαράζ ανόδου
Στα μπαράζ ανόδου μετείχαν οι δύο πρώτες κάθε ομίλου. Οι δεύτερες των ομίλων αγωνίστηκαν στην πρώτη φάση, όπου έδωσαν μονούς αγώνες. Η πρώτη ομάδα προκρίθηκε στη δεύτερη φάση, όπου βρέθηκαν απευθείας οι πρώτες των ομίλων. Οι τεσσερις ομάδες αγωνίστηκαν σε δύο τουρνουά (δυο γυρους). Οι δύο πρώτες κέρδισαν την άνoδο στην Α1 κατηγορία.
### Α' φάση
Οι αγώνες έγιναν στο κλειστό γυμναστήριο του Μετς.
#### Βαθμολογία

#### Αποτελέσματα

### Β' φάση
Στη Β' φάση έγιναν δύο τουρνουά (δύο γύροι). Το πρώτο έγινε στη Νέα Πέραμο και το δεύτερο στην Ορεστιάδα.
#### Βαθμολογία

#### Αποτελέσματα
*1ο τουρνουά, Νέα Πέραμος.

*2ο τουρνουά, Ορεστιάδα.

## Εξωτερικοί σύνδεσμοι
*Βαθμολογία Α' ομίλου Επίσημος ιστότοπος της ΕΟΠΕ
*Βαθμολογία Β' ομίλου Επίσημος ιστότοπος της ΕΟΠΕ
*Βαθμολογία Γ' ομίλου Επίσημος ιστότοπος της ΕΟΠΕ
*Αποτελέσματα και βαθμολογία της Α' φάσης των μπαράζ Ιστότοπος volleynews.gr
*"Αύριο το τουρνουά ανόδου στην Volleyleague" Ιστότοπος greekvolley.com
*Αποτελέσματα και βαθμολογία της Β' φάσης των μπαράζ Ιστότοπος της ΕΣΑΠ



2013 2014
Κατηγορία:Πετοσφαίριση το 2013
Κατηγορία:Πετοσφαίριση το 2014
Αλέκος Λουμπαρδέας

Ο **Αλέκος Λουμπαρδέας** είναι πρώην διεθνής αθλητής της ελληνικής πυγμαχίας, πρώην προπονητής πυγμαχίας και νυν παράγοντας τους αθλήματος. Σαν αθλητής αγωνίστηκε με τα χρώματα της Παναχαϊκής αλλά και σαν έφορος του τμήματος πυγμαχίας για πολλά έτη. Ανιψιός του ήταν ο πρωταθλητής στίβου Βασίλης Λουμπαρδέας. Χρημάτισε επίσης πρόεδρος της τοπικής επιτροπής πυγμαχίας.

Πολλάκις πρωταθλητής Ελλάδος στα 60 κιλά στο διασυλλογικό πρωτάθλημα αλλά και σε αυτό των Ενόπλων Δυνάμεων, και μέλος της εθνικής ομάδας. Ξεκίνησε από τα 51 κιλά μετέβη στα 54 κι τέλος στα 60, από το 1965 κατατάχτηκε στην Α΄ κατηγορία από την ομοσπονδία. Έχει τιμηθεί από την Ελληνική ομοσπονδία πυγμαχίας για την προσφορά του στο άθλημα.

## Τίτλοι
*Πανελλήνιο πρωτάθλημα
:54 κιλά
::2ος : 1963
::3ος : 1966
:57 κιλά
::2ος : 1967
:60 κιλά
::1ος : 1970, 1971

*Β΄κατηγορία
: 57 κιλά 
::2ος : 1963

*Γ΄κατηγορία
:57 κιλά
::1ος : 1963

*Πανελλήνιο εφήβων
:57 κιλά
::3ος 1964

*Πανελλήνιο πρωτάθλημα ενόπλων δυνάμεων
:60 κιλά
::1ος: 1969, 1970

* Τουρνουά Βιέννης (εθνική ομάδα)
:51 κιλά
::1ος: 1966

* Τουρνουά Τελ Αβίβ (εθνική ομάδα)
:51 κιλά
::2ος: 1966

## Παραπομπές


## Πηγές
* Τάσσος Σταθόπουλος, *Πατραϊκή Πυγμαχία. Μια ιστορία δόξας. Ενενήντα χρόνια (1925-2014)*, Εκδόσεις "Πικραμένος", Πάτρα 2014. ISBN 978-960-6628-60-3

Κατηγορία:Έλληνες πυγμάχοι
Κατηγορία:Πυγμάχοι της Παναχαϊκής
Κατηγορία:Προπονητές Παναχαϊκής
Κατηγορία:Έλληνες προπονητές πυγμαχίας
Δείνων

Ο **Δείνων** ή **Δίνων** ήταν ιστορικός του 4ου π.Χ. αιώνα από την Κολοφώνα της Μικράς Ασίας, πατέρας του επίσης ιστορικού Κλειτάρχου. Έγραψε μια ιστορία της Περσίας με τίτλο *Τα Περσικά* από την οποία δασώθηκαν ελάχιστα αποσπάσματα.

Η αφήγησή του άρχιζε από την εποχή της θρυλικής βασίλισσας Σεμιράμιδος και τελείωνε με την επανάκτηση της Αιγύπτου από τους Πέρσες. Εκτός από τα ιστορικά γεγονότα, περιέγραφε τα ήθη και έθιμα των Περσών καθώς και την πολυτέλεια, τα προνόμια και την ιεραρχία της αυλής του *Μεγάλου Βασιλέως*. Δεν έλειπαν επίσης αναφορές σε μύθους, φανταστικές ιστορίες και ερωτικές λεπτομέρειες.
Το έργο του Δείνωνος συμπλήρωνε και επέκτεινε την αντίστοιχη και ομότιτλη ιστορία του κατά μισό αιώνα πρεσβυτέρου του Κτησία και χωριζόταν, όπως και αυτή, σε τρία μέρη (Ασσυριακά, Μηδικά και Περσικά).

Ο Δείνων θεωρήθηκε κατά την αρχαιότητα αξιόλογος συγγραφέας, αξιόπιστη πηγή για την περσική ιστορία σύμφωνα με τον Ρωμαίο βιογράφο Κορνήλιο Νέπω. Ο Πλούταρχος τον χρησιμοποίησε ως κύρια πηγή πληροφοριών για την σύνταξη του "Βίου του Αρταξέρξη", ενώ τον μνημονεύει  επίσης και στον "Βίο του Θεμιστοκλή".

Αναφέρεται ακόμη από τον Αθήναιο και τον Πλίνιο τον Πρεσβύτερο, ενώ εικάζεται ότι και ο Κλείταρχος άντλησε πολλές πληροφορίες από το ιστορικό έργο του πατέρα του όταν έγραφε την δική του ιστορία του Μ. Αλεξάνδρου.

## Παραπομπές


κατηγορία:Αρχαίοι Έλληνες ιστορικοί
κατηγορία:Αρχαίοι Κολοφώνιοι
Πίτερ Φιντς

Ο **Πίτερ Φιντς** (*Frederick George Peter Ingle Finch*, 28 Σεπτεμβρίου 1916 - 14 Ιανουαρίου 1977) ήταν Αυστραλός ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1976 *[[Το δίκτυο]] (Network)*, όπου εμφανίστηκε στο πλευρό των Φέι Ντάναγουεϊ, Γουίλιαμ Χόλντεν και Ρόμπερτ Ντουβάλ υποδυόμενος έναν εκφωνητή δελτίου ειδήσεων που λαμβάνει τα νέα της απόλυσής του και ενημερώνει το κοινό ότι πρόκειται να αυτοκτονήσει. Πρόκειται για τον πρώτο ηθοποιό στην ιστορία του θεσμού των βραβείων Όσκαρ που τιμήθηκε με το Όσκαρ Α' Ανδρικού Ρόλου μετά θάνατον (Ο Χιθ Λέτζερ είναι ο μοναδικός άλλος ηθοποιός που τιμήθηκε με Όσκαρ μετά θάνατον). Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική Ταινία και Βραβείο BAFTA Α΄ Ανδρικού Ρόλου. Ο ηθοποιός ήταν γνωστός για τη βαριά του φωνή, τα λευκά του μαλλιά και το υψηλό του ανάστημα. Σημαντική θέση στη φιλμογραφία του ηθοποιού κατέχουν οι ταινίες: *Στο Δρόμο των Ελεφάντων (Elephant Walk, 1954)*, *[[Η ιστορία μιας μοναχής]] (The Nun's Story, 1959)*, *Αμαρτωλός γάμος (The Pumpkin Eater, 1964)*, *Η πτήση του φοίνικα (The Flight of the Phoenix, 1966)*, *[[Μακριά από το αγριεμένο πλήθος (ταινία, 1967)|Μακριά από το αγριεμένο πλήθος]] (Far From the Madding Crowd, 1967)* και *[[Καταραμένη Κυριακή]] (Sunday Bloody Sunday, 1971)*.

## Παραπομπές

## Εξωτερικοί σύνδεσμοι
* Πίτερ Φιντς, σελίδα στον ιστότοπο Cine.gr .

Κατηγορία:Αυστραλοί ηθοποιοί
Κατηγορία:Αυστραλοί ηθοποιοί ραδιοφώνου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Παγκόσμιο Κύπελλο Ποδοσφαίρου Ενόπλων 1946

Το **1ο [[Παγκόσμιο Κύπελλο Ποδοσφαίρου Ενόπλων|Παγκόσμιο Στρατιωτικό Πρωτάθλημα ποδοσφαίρου]]** ή "πρωτάθλημα ΣΙΣΜ", όπως έμεινε γνωστό στην Ελλάδα από τα αρχικά *CISM: Conseil International du Sport Militair*, του Διεθνούς Συμβουλίου Στρατιωτικού Αθλητισμού, διοργανώθηκε το 1946, με συμμετοχή 11 κρατών. Η τελική φάση διεξήχθη στην Πράγα της Τσεχοσλοβακίας από 19 ως 23 Οκτωβρίου 1946. Νικήτρια αναδείχθηκε η Εθνική Ενόπλων της Αγγλίας.

## Τελική κατάταξη

## Πηγές

*RSSSF Αθλητικά αρχεία

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1946
Παγκόσμιο Κύπελλο Ποδοσφαίρου Ενόπλων 1947

Το **2ο [[Παγκόσμιο Κύπελλο Ποδοσφαίρου Ενόπλων|Παγκόσμιο Στρατιωτικό Πρωτάθλημα ποδοσφαίρου]]** ή "πρωτάθλημα ΣΙΣΜ", όπως ήταν γνωστό στην Ελλάδα από τα αρχικά *CISM: Conseil International du Sport Militair*, του "Διεθνούς Συμβουλίου Στρατιωτικού Αθλητισμού", διοργανώθηκε το 1947, με συμμετοχή 9 κρατών. Η τελική φάση διεξήχθη στο Ανόβερο της Γερμανίας από 23 ως 29 Νοεμβρίου 1947. Νικήτρια αναδείχθηκε η Εθνική Ενόπλων του Βελγίου.

## Τελική κατάταξη

## Πηγές

*RSSSF Αθλητικά αρχεία

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1947
Παγκόσμιο Κύπελλο Ποδοσφαίρου Ενόπλων 1950

Το **5ο [[Παγκόσμιο Κύπελλο Ποδοσφαίρου Ενόπλων|Παγκόσμιο Στρατιωτικό Πρωτάθλημα ποδοσφαίρου]]** ή "πρωτάθλημα ΣΙΣΜ", όπως είναι γνωστό στην Ελλάδα από τα αρχικά *CISM: Conseil International du Sport Militair*, του "Διεθνούς Συμβουλίου Στρατιωτικού Αθλητισμού", διοργανώθηκε το 1950, με συμμετοχή 7 κρατών. Η τελική φάση διεξήχθη στη Χάγη της Ολλανδίας τον Ιούνιο του 1950. Νικήτρια αναδείχθηκε η Εθνική Ενόπλων της **[[Ιταλία|Ιταλίας]]**.

## Σύστημα διεξαγωγής
Στην προκριματική φάση οι ομάδες αγωνίστηκαν σε διπλούς αγώνες νοκ-άουτ. Στην τελική φάση προκρίθηκαν τέσσερις ομάδες, οι οποίες αγωνίστηκαν στους ημιτελικούς. Οι δύο νικήτριες έπαιξαν στον τελικό και οι ηττημένες για την τρίτη θέση. Στις περιπτώσεις ισοπαλίας, κριτήριο πρόκρισης αποτέλεσε ο αριθμός των κόρνερ που κέρδισε η κάθε ομάδα, ένα κριτήριο που εφαρμόστηκε για πολλά χρόνια στη συγκεκριμένη διοργάνωση, με τη λογική ότι η ομάδα που κέρδιζε πιο πολλά κόρνερ ήταν πιο επιθετική.

## Αποτελέσματα

### Προκριματική φάση
Είναι γνωστό μόνο ένα αποτέλεσμα:

*25/5/1950, Ρώμη: **Ιταλία**-Τουρκία: 3-0

### Τελική φάση
Όλοι οι αγώνες έγιναν στη Χάγη, τον Ιούνιο του 1950.

***Ημιτελικοί**
****Ιταλία**-Γαλλία: 1-1 (περισσότερα κόρνερ η Ιταλία)
****Βέλγιο**-Ολλανδία: 4-1
***Αγώνας 3ης θέσης**
****Γαλλία**-Ολλανδία: 4-4 (περισσότερα κόρνερ η Γαλλία)
***ΤΕΛΙΚΟΣ**
**18/6/1950: **Ιταλία**-Βέλγιο: 2-1 (Τζιρόντο 25΄, Φαρίνα 65΄- Σαερέν 72΄)

## Τελική κατάταξη

## Πηγές

*RSSSF Αθλητικά αρχεία
*εφ. "Αθλητική Ηχώ", 20/6/1950.
 
Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1950
Παγκόσμιο Κύπελλο Ποδοσφαίρου Ενόπλων 1951

Το **6ο [[Παγκόσμιο Κύπελλο Ποδοσφαίρου Ενόπλων|Παγκόσμιο Στρατιωτικό Πρωτάθλημα ποδοσφαίρου]]** ή "πρωτάθλημα ΣΙΣΜ", όπως είναι γνωστό στην Ελλάδα από τα αρχικά *CISM: Conseil International du Sport Militair*, του "Διεθνούς Συμβουλίου Στρατιωτικού Αθλητισμού", διοργανώθηκε το 1951, με συμμετοχή 6 κρατών. Η τελική φάση διεξήχθη στo Κάιρο, στην Αίγυπτο, από 2 ως 8 Μαρτίου 1951. Νικήτρια αναδείχθηκε η Εθνική Ενόπλων της **[[Ιταλία|Ιταλίας]]** για δεύτερη συνεχόμενη χρονιά.

## Σύστημα διεξαγωγής
Στην προκριματική φάση οι ομάδες αγωνίστηκαν σε διπλούς αγώνες νοκ-άουτ. Στην τελική φάση προκρίθηκαν τέσσερις ομάδες, οι οποίες αγωνίστηκαν στους ημιτελικούς. Οι δύο νικήτριες έπαιξαν στον τελικό και οι ηττημένες για την τρίτη θέση. 

## Αποτελέσματα

### Προκριματική φάση
Είναι γνωστό μόνο ένα αποτέλεσμα:

*22/1/1951, Άγκυρα: Τουρκία-**Ιταλία**: 1-2

### Τελική φάση
Όλοι οι αγώνες έγιναν στο Κάιρο, στο Στρατιωτικό Στάδιο, παρουσία 15-17.000 θεατών

***Ημιτελικοί**
**2/3/1951: **Αίγυπτος**-Γαλλία: 3-1 (Μαντκούρ 33΄, Ντιζουί 46΄, 83΄- Βαλορίζ 73΄)
**3/3/1951: **Ιταλία**-Βέλγιο: 2-0
***Αγώνας 3ης θέσης**
**8/3/1951: **Γαλλία**-Βέλγιο: 3-1
***ΤΕΛΙΚΟΣ**
**8/3/1951, Κάιρο, 17.000 θεατές
**Διαιτητής: Μ. Μπάερτ (Βέλγιο)
****Ιταλία**-Αίγυπτος: 3-1 (Ριζόνι 6΄, Ζαμπερλίνι 8΄, Μποσκόλο 83΄ - Ντιζουί 61΄)

## Η νικήτρια ομάδα
*
***Προπονητής**;
***Ποδοσφαιριστές**: Τεσσάρι, Μπελόνι, Μπέρσια, Μπεργκαμάσι, Βολτάζιο, Λινάρζι, Ζαμπερλίνι, Ριζόνι, Μανούτσι, Καφάσο, Μποσκόλο.

## Τελική κατάταξη

## Πηγές

*RSSSF Αθλητικά αρχεία
*εφ. "Αθλητική Ηχώ", 3/3/51, 9/3/51 και 14/3/51.
 
Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1951
Τσέστερ Άρθουρ

Ο **Τσέστερ Άρθουρ** (*Chester A. Arthur*, 5 Οκτωβρίου 1829 - 18 Νοεμβρίου 1886) ήταν Αμερικανός πολιτικός και ο 21ος πρόεδρος των Ηνωμένων Πολιτειών της Αμερικής. Πριν γίνει πρόεδρος ήταν ευρέως γνωστός ως συλλέκτης φόρων εισαγωγής για το λιμάνι της Νέας Υόρκης μία δουλειά που απέκτησε από τις πολιτικές του διασυνδέσεις. Ο Τσέστερ Άρθουρ ορίστηκε αντιπρόεδρος από τον Τζέιμς Γκάρφιλντ, θέση στην οποία παρέμεινε για περίπου μισό χρόνο, μέχρι τη δολοφονία του προκατόχου του, με αποτέλεσμα να γίνει αυτός πρόεδρος. Ο Άρθουρ ήταν ο πρώτος πρόεδρος της χώρας που έδωσε προεδρικούς όρκους στο σπίτι του.

Ο Άρθουρ ήταν δικηγόρος στην Νέα Υόρκη. Δύο από τις υποθέσεις του ήταν διάσημες. Η μία επιβεβαίωνε ότι κάθε σκλάβος που ερχόταν στην Νέα Υόρκη αυτομάτως θα ήταν ελεύθερος. Η άλλη έληξε τον φυλετικό διαχωρισμό στα μετρό.

Μετά τη δολοφονία του Τζέιμς Γκάρφιλντ, ο τότε αντιπρόεδρος Τσέστερ Άρθουρ τον αντικατέστησε. Κατά τη διάρκεια της θητείας του ένα μείζον ζήτημα ήταν το γεγονός ότι οι άνθρωποι τοποθετούσαν τους φίλους τους σε υψηλές πολιτικές θέσεις, αντί για ανθρώπους που άξιζαν τη δουλειά. Το πρόβλημα επιλύθηκε μετά από την απόφασή του να εφαρμόσει τη διαδικασία του τεστ αξιολόγησης σε όσους έκαναν αίτηση για δημόσια θέση και σε περίπτωση που πετύχαιναν, τους προσλάμβανε.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι των ΗΠΑ
Κατηγορία:Αμερικανοί δικηγόροι
Κατηγορία:Αντιπρόεδροι των ΗΠΑ
Παγκόσμιο Κύπελλο Ποδοσφαίρου Ενόπλων 1954

Το **9ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στο Βέλγιο, σε διάφορες πόλεις από 6 ως 17 Απριλίου 1954. Ο τελικός διεξήχθη στις Βρυξέλλες. Νικήτρια αναδείχθηκε η Εθνική Ενόπλων του **Βελγίου**. Στην τελική φάση μετείχαν δέκα χώρες. Η Ελλάδα κατέλαβε την όγδοη θέση.

## Συμμετοχές

*Βέλγιο
*Τουρκία
*Πορτογαλία
*Γαλλία
*Ιταλία

*Ολλανδία
*Αίγυπτος 
*Ελλάδα
*Λουξεμβούργο
*ΗΠΑ

## Σύστημα διεξαγωγής

Από την πρώτη φάση εξαιρέθηκε η Γαλλία, η οποία προκρίθηκε χωρίς αγώνα στον ημιτελικό γύρο. Οι υπόλοιπες εννιά ομάδες χωρίστηκαν σε τρεις ομίλους των τριών ομάδων. Οι πρώτες των τριών ομίλων και η Γαλλία αγωνίστηκαν στους ημιτελικούς, από τους οποίους προέκυψαν οι δύο φιναλίστ, ενώ οι ηττημένοι αγωνίστηκαν για την 3η θέση. Οι υπόλοιπες ομάδες έδωσαν αγώνες για τις θέσεις 5η ως 7η (μετείχαν οι δεύτερες των τριών προκριματικών ομίλων) και για τις θέσεις 8η ως 10η.

## Φάση ομίλων

### Α΄ Όμιλος

* **Αγώνες**
**7/4/54, Μονς: Ιταλία-Ελλάδα: 5-1 (Εμμανουηλίδης 34΄, πεν.)
**9/4/54, Μπριζ: Πορτογαλία-Ελλάδα: 1-0 
**11/4/54, Μπέρινγκεν: Πορτογαλία-Ιταλία: 2-0

***Βαθμολογία**

# **Πορτογαλία**: 4β. 3-0 
# Ιταλία: 2β. 5-3
# Ελλάδα: 0β. 1-6

### Β΄ Όμιλος

* **Αγώνες**
**6/4/54, Βρυξέλες: Βέλγιο-Ολλανδία: 1-0
**8/4/54, Αρλόν: Βέλγιο-Λουξεμβοούργο: 3-0 
**10/4/54: Ολλανδία-Λουξεμβούργο: 7-0

***Βαθμολογία**
# **Βέλγιο **: 4β. 4-0 
# Ολλανδία: 2β. 7-1
# Λουξεμβούργο: 0β. 0-10

### Γ΄ Όμιλος

* **Αγώνες**
**7/4/54: Αίγυπτος-ΗΠΑ: 6-1
**9/4/54, Γκεντ: Τουρκία-ΗΠΑ: 10-0 
**11/4/54, Λιέγη: Τουρκία-Αίγυπτος: 4-1

***Βαθμολογία**

# **Τουρκία**: 4β. 14-1 
# Αίγυπτος: 2β. 7-5
# ΗΠΑ: 0β. 1-16

## Τελική φάση
### Αγώνες 8ης-10ης θέσης
*13/4/54, Ναμούρ: Ελλάδα-Λουξεμβούργο: 6-2 (Νεμπίδης 13΄, Ιωάννου 25΄, 30΄, 55΄, Μπέμπης 56΄, Πούλης 79΄)
*14/5/54: Λουξεμβούργο-ΗΠΑ: [;]
*15/4/54: Ελλάδα-ΗΠΑ: 8-1.
****Κατάταξη**: 8) Ελλάδα, 9) Λουξεμβούργο, 10) ΗΠΑ.

### Αγώνες 5ης-7ης θέσης
*15/4/54, Βρυξέλες: Ιταλία - Αίγυπτος: 6-1
*16/4/54: Ολλανδία-Αίγυπτος: 2-1
*17/4/54, Γκεντ: Ολλανδία-Ιταλία: 2-1
****Κατάταξη**: 5) Ολλανδία, 6) Ιταλία, 7) Αίγυπτος.

### Ημιτελικοί
*14/4/54, Λιέγη: **Βέλγιο**-Γαλλία: 3-1
*14/4/54, Οστάνδη: **Τουρκία**-Πορτογαλία: 3-1

### Αγώνας 3ης θέσης
*17/4/54, Τουρνχούτ: **Πορτογαλία**-Γαλλία: 1-0

### ΤΕΛΙΚΟΣ

*17/4/1954, Βρυξέλλες
****Βέλγιο**-Τουρκία: 5-1

## Τελική κατάταξη

## Η ελληνική ομάδα

***Προπονητής**: Κώστας Νεγρεπόντης.
***Ποδοσφαιριστές** (αποστολής): 
**Τερματοφύλακες: Χαράλαμπος Ταουξής (Απόλλων), Απέργης (ΠΑΟ).
**Αμυντικοί: Κουρτζίδης (ΠΑΟ), Κώστας Λινοξυλάκης (ΠΑΟ), Θανάσης Κίνλεϊ (Σούλης) (Ολυμπιακός), Αλούπης (ΠΑΟ)
**Μέσοι: Κώστας Πούλης (ΑΕΚ), Γιάννης Νεμπίδης (ΠΑΟ), Ευθύμης Πολύζος (ΑΕΚ).
**Επιθετικοί: Παύλος Εμμανουηλίδης (ΑΕΚ), Θανάσης Μπέμπης (Ολυμπιακός), Γιάννης Ιωάννου (Ολυμπιακός), Λάκης Πετρόπουλος (ΠΑΟ), Βαγγέλης Πανάκης (ΠΑΟ), Ασημακόπουλος (ΠΑΟ), Δημήτρης Κοκκινάκης (Ολυμπιακός), Μιχαλάκος.

## Πηγές

*RSSSF Αθλητικά αρχεία
*εφ. "Ελευθερία", 3/4/54 κ.επ.

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1954
Fly on the Wall (άλμπουμ, AC/DC)

**Fly On The Wall** είναι ο τίτλος του δέκατου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 28 Ιουνίου του 1985 σε παραγωγή των ίδιων των μελών του συγκροτήματος. Αυτός ήταν ο πρώτος δίσκος των AC/DC μετά από δέκα χρόνια, στον οποίο δεν συμμετείχε ο ντράμερ Φιλ Ραντ, του οποίου την θέση πήρε ο Σάιμον Ράιτ.

Το άλμπουμ έλαβε μέτριες κριτικές με το "Metal Storm" να του δίνει μέσο όρο βαθμολογιών 6,6 / 10 και το "AllMusic" δύο αστέρια με άριστα τα πέντε. Οι πωλήσεις του ήταν χαμηλότερες σε σχέση με τους προκατόχους του, αν και σκαρφάλωσε στο βρετανικό Top-10 και βραβεύθηκε ως πλατινένιος στις Ηνωμένες Πολιτείες. Ο δίσκος συνοδευόταν από τα σινγκλ "*Shake Your Foundations*", "*Danger*" και "*Sink the Pink*".

Για την προώθηση του άλμπουμ, το συγκρότημα περιόδευσε στην Βόρεια Αμερική από τις αρχές Σεπτεμβρίου μέχρι τα τέλη του 1985 και στην Ευρώπη τους πρώτους δύο μήνες του 1986.

## Τραγούδια
1. **Fly on the Wall** *(A. Young, M. Young, Johnson)* - 3:44
2. **Shake Your Foundations** *(A. Young, M. Young, Johnson)* - 4:10
3. **First Blood** *(A. Young, M. Young, Johnson)* - 3:46
4. **Danger** *(A. Young, M. Young, Johnson)* - 4:22
5. **Sink the Pink** *(A. Young, M. Young, Johnson)* - 4:15
6. **Playing with Girls** *(A. Young, M. Young, Johnson)* - 3:44
7. **Stand Up** *(A. Young, M. Young, Johnson)* - 3:53
8. **Hell or High Water** *(A. Young, M. Young, Johnson)* - 4:32
9. **Back in Business** *(A. Young, M. Young, Johnson)* - 4:24
10. **Send for the Man** *(A. Young, M. Young, Johnson)* - 3:36

## Θέσεις τσαρτ

## Βραβεία
***Fly On The Wall*** *(άλμπουμ)*
Αυστραλία (*ARIA Certification*) : 3 x πλατινένιος 
Ηνωμένες Πολιτείες (*RIAA Certification*) : Πλατινένιος 
Ηνωμένο Βασίλειο (*BPI Certification*) : Ασημένιος 
Ελβετία (*IFPI Certification*) : Χρυσός 
Γερμανία (*BVMI Certification*) : Χρυσός 

## Μέλη των AC/DC
Η σύνθεση του συγκροτήματος κατά τις ηχογραφήσεις του "***Fly On The Wall***" είχε την εξής μορφή:

* Μπράιαν Τζόνσον - κύρια φωνητικά
* Άνγκους Γιανγκ - κιθάρα
* Μάλκολμ Γιανγκ - κιθάρα, φωνητικά
* Κλιφ Ουίλιαμς - μπάσο, φωνητικά
* Σάιμον Ράιτ - τύμπανα

## Παραπομπές


## Πηγές
* Fly On The Wall - AC/DC | Songs, Reviews, Credits, Awards | AllMusic
* AC/DC - Fly On The Wall (album review ) | Sputnikmusic
* Prindle Record Reviews - ACDC - Mark's Record Reviews
* Previous AC/DC Tour Dates & AC/DC Concerts | The Official AC/DC Site

Κατηγορία:Άλμπουμ του 1985
Κατηγορία:Άλμπουμ των AC/DC
Γενικές εκλογές 2014 στη Γουινέα-Μπισσάου

**Γενικές εκλογές** διεξήχθησαν στη Γουινέα-Μπισσάου στις 13 Απριλίου 2014, με τον δεύτερο γύρο των προεδρικών εκλογών να διεξάγεται στις 18 Μαΐου. Εξαιτίας λογιστικών προβλημάτων και καθυστερήσεων, οι εκλογές αναβλήθηκαν κατ' επανάληψη, καθώς η αρχική ημερομηνία διεξαγωγής τους είχε οριστεί για τις 24 Νοεμβρίου 2013 και εν συνεχεία για τις 16 Μαρτίου 2014. Νικητής των προεδρικών εκλογών ανακηρύχθηκε, έπειτα από τη διεξαγωγή και του δεύτερου γύρου ο Ζοζέ Μάριο Βαζ.

## Πλαίσιο
Οι εκλογές ήταν το επακόλουθο ενός στρατιωτικού πραξικοπήματος, που σημειώθηκε το 2012 και είχε ως αποτέλεσμα ο δεύτερος γύρος των προεδρικών εκλογών εκείνης της χρονιάς να μην γίνει ποτέ. 
Στις 26 Φεβρουαρίου 2014 το Συμβούλιο Ασφαλείας των Ηνωμένων Εθνών παρότρυνε τη μεταβατική κυβέρνηση της Γουινέας-Μπισσάου να συμμορφωθεί με τις εξαγγελίες για διεξαγωγή εκλογών, απειλώντας με κυρώσεις όσους αντιτίθενται στη συνταγματική τάξη.

Λίγες εβδομάδες προτού διεξαχθούν οι εκλογές πέθανε ο πρώην πρόεδρος Κούμπα Ιαλά.

Την ημέρα της διεξαγωγής του τελικού γύρου των προεδρικών εκλογών, καταγγέλθηκαν περιστατικά παρενόχλησης σε βάρος υποστηρικτών του Ζοζέ Μάριο Βαζ, ο οποίος προηγήθηκε στον πρώτο γύρο.

## Εκλογικό σύστημα
Ο Πρόεδρος εξελέγη με το σύστημα δύο γύρων, ενώ οι 102 μέλη της Εθνοσυνέλευσης του Λαού εξελέγησαν με αναλογική εκπροσώπηση από 27 πολυεδρικές περιφέρειες. Με βάση το Άρθρο 33 του Εκλογικού Νόμου απαγορεύεται η δημοσιοποίηση οποιασδήποτε δημοσκόπησης.

## Υποψήφιοι και κόμματα
Επιβεβαιώθηκε η συμμετοχή 13 υποψηφίων για τις προεδρικές εκλογές με απόφαση του Ανωτάτου Δικαστηρίου, ενώ απέρριψε τις αιτήσεις 8 υποψηφίων.

Το Δικαστήριο ενέκρινε τη συμμετοχή 15 κομμάτων στις εκλογές για τα μέλη της Εθνοσυνέλευσης, ωστόσο απέρριψε τις αιτήσεις άλλων 7 κομμάτων: του Εθνικού Αφρικανικού Κογκρέσου, του Πολιτικού Φόρουμ της Γουινέας-Σοσιαλδημοκρατία, του Δημοκρατικού Κόμματος Ανάπτυξης, του Δημοκρατικού Κινήματος της Γουινέας, της Πατριωτικής Κίνησης, του Συνδέσμου της Γουινέας για την Οικολογική Προστασία και του Κόμματος για Δημοκρατία, Ανάπτυξη και Ιθαγένεια.

## Αποτελέσματα
Στον πρώτο γύρο των προεδρικών εκλογών δεν κατέστη δυνατό να αναδειχθεί νικητής και στο δεύτερο γύρο αναμετρήθηκαν ο πρώην υπουργός Οικονομικών Ζοζέ Μάριο Βαζ, ο οποίος προηγήθηκε με 40,8%,  με τον Νούνο Γκόμες Ναμπιάμ, που πήρε 24,7% των ψήφων στον πρώτο γύρο, υποστηριζόμενος από το στρατό.  Νικητής ανακηρύχθηκε ο Βαζ στις 20 Μαρτίου, με ποσοστό 61,9% έναντι 38,1 για τον Ναμπιάμ.

### Αποτελέσματα προεδρικών εκλογών

### Αποτελέσματα Εθνοσυνέλευσης

## Παραπομπές


2014
Γουινεα-Μπισσαου
2014
Νύχι

Το **νύχι** είναι μια κερατοειδής απόφυση που βρίσκεται στην άκρη των δακτύλων των περισσότερων ζώων. Τα νύχια αποτελούνται από μια σκληρή πρωτεΐνη, την κερατίνη. Τα νύχια στους ανθρώπους, τα πρωτεύοντα και μερικά άλλα θηλαστικά βρίσκονται στη ραχιαία επιφάνεια των δακτύλων. Στα υπόλοιπα θηλαστικά, τα ερπετά και τα πτηνά τα νύχια είναι μυτερά και καμπυλωτά. Παρόμοια εξαρτήματα βρίσκονται στην άκρη των ποδιών των εντόμων ή ταρσό, τα οποία αγκιστρώνουν στην επιφάνεια στην οποία το έντομο περπατά.

Νυχι
Poets and Madmen

Το **Poets and Madmen** είναι το ενδέκατο και τελευταίο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Απρίλιο του 2001 μέσω της δισκογραφικής εταιρείας "SPV/Steamhammer". Επανεκδόθηκε στις 20 Δεκεμβρίου 2011 από την "Ear Music" με τις ακουστικές εκτελέσεις του "*Tonight He Grins Again*" και του "*Sleep*".
Το άλμπουμ έχει κοινό στιχουργικό περιεχόμενο το οποίο αναφέρεται στην ζωή του φωτορεπόρτερ Κέβιν Κάρτερ, αναμιγνύοντας και φανταστικά στοιχεία. Αυτός ήταν ο πρώτος δίσκος τους με τον Τζον Όλιβα ως βασικό τραγουδιστή, μετά από δέκα χρόνια. Επίσης, μοναδικός κιθαρίστας κατά τις ηχογραφήσεις ήταν ο Κρις Κάφερι, αφού ο Αλ Πιτρέλλι αποχώρησε πιο πριν για να ενταχθεί στους Megadeth. Το εξώφυλλο του άλμπουμ είναι σχεδιασμένο από τον Έντγκαρ Τζέρινς, ο οποίος είχε σχεδιάσει και τα εξώφυλλα των δύο προηγούμενων στούντιο δίσκων των Savatage.
Οι ηχογραφήσεις του άλμπουμ πραγματοποιήθηκαν στα "Soundtracks Studios" της Νέας Υόρκης, με την σύνθεση να πραγματοποιείται από τον Τζον Όλιβα, τον Κρις Κάφερι και τον Πωλ Ο'Νηλ.
Το "*Poets and Madmen*" σκαρφάλωσε στο Top-10 των γερμανικών τσαρτ και μπήκε στους κατάλογους επιτυχιών της Ολλανδίας, της Αυστρίας και της Ελβετίας.

## Τραγούδια
1. **Stay with Me Awhile** *(J.Oliva, Caffery, O'Neill)* - 5:06
2. **There in the Silence** *(J.Oliva, Caffery, O'Neill)* - 4:57
3. **Commissar** *(J.Oliva, Caffery, O'Neill)* - 5:36
4. **I Seek Power** *(J.Oliva, Caffery, O'Neill)* - 6:03
5. **Drive** *(J.Oliva, Caffery, O'Neill)* - 3:17
6. **Morphine Child** *(J.Oliva, Caffery, O'Neill)* - 10:12
7. **The Rumor** *(J.Oliva, Caffery, O'Neill)* - 5:16
8. **Man in the Mirror** *(J.Oliva, Caffery, O'Neill)* - 5:56
9. **Surrender** *(J.Oliva, O'Neill)* - 6:40
10. **Awaken** *(J.Oliva, Caffery, O'Neill)* - 3:23
11. **Back to a Reason** *(J.Oliva, O'Neill)* - 6:10

## Θέσεις τσαρτ

## Τα μέλη του συγκροτήματος
Το "*Poets and Madmen*" ηχογραφήθηκε από τους εξής μουσικούς:
* Τζον Όλιβα - πλήκτρα, φωνητικά
* Κρις Κάφερι - κιθάρα, φωνητικά
* Τζόνι Λι Μίντλτον - μπάσο, φωνητικά
* Τζεφ Πλέιτ - τύμπανα, φωνητικά

;Γκεστ συμμετοχές
* Αλ Πιτρέλλι - κιθάρα στα κομμάτια 1,3,6,7
* Μπομπ Κίνκελ - πλήκτρα, φωνητικά
* Τζον Γουέστ - φωνητικά

## Παραπομπές


## Πηγές
* Review by Jim Gordon - The Official Savatage Homepage
* Poets and Madmen - Savatage | Songs, Reviews, Credits, Awards | AllMusic
* Savatage - Poets and Madmen (album review ) | Sputnikmusic
* Savatage - Poets and Madmen - Encyclopaedia Metallum: The Metal Archives
* Savatage - Poets and Madmen - Metal Storm

Κατηγορία:Δισκογραφία των Savatage
Κατηγορία:Άλμπουμ του 2001
Παγκόσμιο Κύπελλο Ποδοσφαίρου Ενόπλων 1955

Το **10ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στην Ιταλία, στις πόλεις Φλωρεντία, Νάπολι και Ρώμη, από 20 ως 27 Μαρτίου 1955. Νικήτρια αναδείχθηκε η Εθνική Ενόπλων της **[[Τουρκία]]ς**.

## Χώρες που μετείχαν

Συνολικά μετείχαν 12 χώρες, από τις οποίες πέρασαν οι τέσσερις στην τελική φάση. Εκτός από τη διοργανώτρια Ιταλία που προκρίθηκε χωρίς αγώνες, οι υπόλοιπες προκρίθηκαν από τρεις προκριματικούς ομίλους ως εξής (δεν είναι γνωστές όλες οι χώρες και οι αγώνες τους):

* **1ος όμιλος**: προκρίθηκε η **[[Τουρκία]]**. Είναι γνωστοί οι αγώνες: 
**9/1/55: **[[Γαλλία]]**-Λουξεμβούργο: 4-3.
**28/1/55, Δαμασκός: Συρία-**[[Τουρκία]]**: 5-8
**27/2/55, Άγκυρα (τελικός ομίλου): **[[Τουρκία]]**-Γαλλία: 4-2.
***2ος όμιλος**: προκρίθηκε η **[[Αίγυπτος]]**. Είναι γνωστοί οι αγώνες:
**11/1/55, Αθήνα: **[[Ελλάδα]]**-ΗΠΑ: 7-0 (Κουιρουκίδης 23΄, Εμμανουηλίδης 31΄, 62΄, Πανάκης 35΄, 73΄, Γιεντζής 54΄, 58΄)
**30/1/55, Βαγδάτη: Ιράκ-**[[Αίγυπτος]]**: 2-3
**25/2/55, Κάιρο (τελικός ομίλου): **[[Αίγυπτος]]** - Ελλάδα: 3-1 (1-1, παρ.) (Ντιζουί 54΄, Ραφαάτ 99΄, Σερίφ 118΄ - Κοτζαμπασίδης 83΄)
* **3ος όμιλος**: προκρίθηκε η **[[Ολλανδία]]**. 
* **Διοργανώτρια**: **[[Ιταλία]]**.

## Τελική φάση

### Σύστημα διεξαγωγής

Η τελική φάση διεξήχθη σε όμιλο με βαθμολογία, από την οποία προέκυψε η τελική κατάταξη. Σε περίπτωση ισοβαθμίας υπερτερούσε η χώρα με τον καλύτερο συντελεστή τερμάτων.

### Αποτελέσματα

*20/3/1955, Φλωρεντία:
**Τουρκία-Ολλανδία: 3-0 
**Ιταλία-Αίγυπτος: 1-1
*23/3/1955, Νάπολι:
**Αίγυπτος-Τουρκία: 2-1
**Ιταλία-Ολλανδία: 2-1
*27/3/1955, Ρώμη:
**Τουρκία-Ιταλία: 3-2
**Ολλανδία-Αίγυπτος: 5-2

### Τελική κατάταξη

## Η ελληνική ομάδα
Στους αγώνες της προκριματικής φάσης την ελληνική ομάδα συγκροτούσαν:
***Προπονητής**: Κώστας Νεγρεπόντης.
***Ποδοσφαιριστές** (αποστολής): 
**Τερματοφύλακες: Χαράλαμπος Ταουξής (Απόλλων), Απέργης (ΠΑΟ).
**Αμυντικοί: Κουρτζίδης (ΠΑΟ), Κώστας Λινοξυλάκης (ΠΑΟ), Αλούπης (ΠΑΟ).
**Μέσοι: Γιάννης Νεμπίδης (ΠΑΟ), Ευθύμης Πολύζος (ΑΕΚ).
**Επιθετικοί: Παύλος Εμμανουηλίδης (ΑΕΚ), Κόης, Δημήτρης Κοκκινάκης (Ολυμπιακός), Λάμπης Κουϊρουκίδης (ΠΑΟΚ), Χριστόφορος Γιεντζής (ΠΑΟΚ), Βαγγέλης Πανάκης (ΠΑΟ), Γεώργιος Καμάρας (Απόλλων), Κοτζαμπασίδης (Άρης).
**Αναπληρωματικοί: Κρεούζας, Τσεβάς, Ξένος, Σαπουντζόπουλος, Μαρδίτσης, Βουδικλάρης.

## Πηγές

*RSSSF Στατιστικά ποδοσφαίρου
*εφ. "Ελευθερία", 12/1/1955.
Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1955
Η ΠυραΜΜΜίδα

***Η ΠυραΜΜΜίδα*** (Ρώσικα: *ПираМММида*) είναι εγκληματική και δραματική ταινία του 2011, με πρωταγωνιστές τους Αλεξέι Σερεμπριακόφ, Φιόντορ Μπονταρτσούκ, Πιότρ Φιόντοροφ και Γεκατερίνα Βιλκόβα. Η ταινία είναι βασισμένη σε πραγματικά γεγονότα, και συγκεκριμένα στην ιστορία του Σεργκέι Μαβρόντι.

## Καστ
* Αλεξέι Σερεμπριακόφ - Μαμόντοφ
* Φιόντορ Μπονταρτσούκ - Μπελιάφσκι
* Πιότρ Φιόντοροφ - Άντον
* Γεκατερίνα Βιλκόβα - Βέρα

## Βραβεία
*Αλεξέι Σερεμπριακόφ - Υποψηφιότητα για "Χρυσό Αετό" καλύτερου δράστη.

## Παραπομπές


## Εξωτερικοί σύνδεσμοι
* ПИРАМММИДА: статистика проката, информация о фильме
* Кинорынок: презентация Universal Pictures Russia
* Награды и премии: Золотой орел 2012. Проверено 8 февраля 2013. Архивировано из первоисточника 12 февраля 2013.
* «ПираМММида» в «Энциклопедии отечественного кино»
* «ПираМММида» на сайте производителя
* Официальный сайт фильма

Κατηγορία:Ρωσικές ταινίες
Κατηγορία:Ταινίες του 2011
Κατηγορία:Ρωσόφωνες ταινίες
Κατηγορία:Ρωσικές αστυνομικές ταινίες
Κατηγορία:Ρωσικές δραματικές ταινίες
Κατηγορία:Ταινίες γυρισμένες στη Ρωσία
Κλιφ Ρόμπερτσον

Ο **Κλιφ Ρόμπερτσον** (αγγλ.: *Clifford Parker Robertson III*, 9 Σεπτεμβρίου 1923 - 10 Σεπτεμβρίου 2011) ήταν Αμερικανός ηθοποιός του κινηματογράφου και της τηλεόρασης βραβευμένος με Όσκαρ Α' Ανδρικού Ρόλου για την ταινία του 1968 *[[Τσάρλι (ταινία, 1968)|Τσάρλι]] (Charlie)*, όπου υποδύθηκε έναν άνδρα με νοητική καθυστέρηση που προσπαθεί να επιβιώσει. Ο Ρόμπερτσον είναι επίσης γνωστός για το ρόλο του στην ταινία *[[Πικ-νικ (ταινία 1955)|Πικ Νικ]] (Picnic, 1955)* όπου υποδύθηκε έναν παλιό συμφοιτητή του Γουίλιαμ Χόλντεν από το κολέγιο, για τη συμμετοχή του στην ταινία του Ρόμπερτ Όλντριτς *Φθινοπωρινά Φύλλα (Autumn Leaves, 1956)* όπου ερμήνευσε το ρόλο του νεαρού εραστή της Τζόαν Κρόφορντ, για την ταινία *Τορπιλάκατος PT 109 (PT 109, 1963)* που εμφανίστηκε στο ρόλο ενός νεαρού Τζον Φιτζέραλντ Κένεντι και για την ταινία *Γυμνό Μοντέλο (Star 80)* όπου υποδύθηκε τον Χιου Χέφνερ. Η τελευταία του κινηματογραφική εμφάνιση ήταν στην τριλογία ταινιών Spiderman στο ρόλο του θείου Μπεν.

## Φιλμογραφία

## Παραπομπές


## Εξωτερικοί σύνδεσμοι

* Κλιφ Ρόμπερτσον, σελίδα στον ιστότοπο Cine.gr .
* Κλιφ Ρόμπερτσον, σελίδα στον ιστότοπο της Internet Movie Database .
* Κλιφ Ρόμπερτσον, σελίδα στον ιστότοπο της Internet Broadway Database .

Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Μαύρη Λίστα του Χόλυγουντ
Κατηγορία:Αμερικανοί ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Αλεξέι Σερεμπριακόφ

Ο **Αλεξέι Βαλέριεβιτς Σερεμπριακόφ** (Ρώσικα: Алексе́й Вале́рьевич Серебряко́в, 3 Ιουνίου 1964) είναι Ρώσος ηθοποιός. Είναι από τους πιο διάσημους και ακριβοπληρωμένους Ρώσους ηθοποιούς, ξεκινώντας την καριέρα του από τα 13.

## Βιογραφία
Ο Αλεξέι Σερεμπριακόφ γεννήθηκε στις 3 Ιουνίου 1964 στην Καλούγκα της Ρωσίας.

Ξεκίνησε την υποκριτική του καριέρα από τότε που ήταν μαθητής, συγκεκριμένα από 13 ετών. Αποφοίτησε από το Κρατικό Ινστιτούτο Θεατρικών Τεχνών, και εργάστηκε ως ηθοποιός στο θέατρο Σιζράν.

Ηθοποιός Studio Θέατρο υπό τη διεύθυνση Tabakov (1986-1991).

Έπαιξε σε πολλές ταινίες και κατείχε στις περισσότερες τον πρωταγωνιστικό ρόλο.

Στις αρχές του 2012, μετακόμισε στο Καναδά με την οικογένεια του.

## Οικογένεια
* Πατέρας: Μηχανικός σχεδιασμού προϊόντος
* Μητέρα: Γιατρός
* Σύζυγος: Μαρίγια, με τη θετή της κόρη Ντάρια, απέκτησαν μαζί δύο γιους Στεπάν και Ντανίλα.

## Επιλεγμένη Φιλμογραφία

## Παραπομπές

*  Актер Алексей Серебряков сбежал в Канаду, не выдержав жизни в России

Κατηγορία:Ρώσοι ηθοποιοί
Παγκόσμιο Κύπελλο Ποδοσφαίρου Ενόπλων 1956

Το **11ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στην Πορτογαλία, στις πόλεις Πόρτο, Ιβόρα και Λισαβόνα, από 1 ως 8 Απριλίου 1956. Νικήτρια αναδείχθηκε η Εθνική Ενόπλων της **[[Ιταλία]]ς**.

## Χώρες που μετείχαν

Συνολικά μετείχαν 9 χώρες, από τις οποίες πέρασαν οι τέσσερις στην τελική φάση. Εκτός από τη διοργανώτρια Πορτογαλία που προκρίθηκε χωρίς αγώνες, οι υπόλοιπες προκρίθηκαν από τρεις προκριματικούς ομίλους ως εξής (δεν είναι γνωστές όλες οι χώρες και οι αγώνες τους):

* **1ος όμιλος**: προκρίθηκε η **[[Αίγυπτος]]**. Οι αγώνες έγιναν σε ενιαίο όμιλο στις Βρυξέλλες. Είναι γνωστά τα αποτελέσματα: 
**7/3/56: Γαλλία-Βέλγιο: 1-1.
**22/3/56: **[[Αίγυπτος]]**-Γαλλία: 2-0.
**[;]/3/56: **[[Αίγυπτος]]**-Βέλγιο: [;].
***Βαθμολογία: 1) **Αίγυπτος** 3 ή 4β, 2) Βέλγιο: 2 ή 1β., 3) Γαλλία 1β (1-3).
***2ος όμιλος**: προκρίθηκε η **[[Τουρκία]]**, με καλύτερο συντελεστή τερμάτων. Οι αγώνες έγιναν σε ενιαίο όμιλο. Είναι γνωστά τα αποτελέσματα:
**11/2/56, Νόρμπεργκ (Γερμανίας): ΗΠΑ-**[[Τουρκία]]**: 0-5.
**11/3/56, Άγκυρα: **[[Τουρκία]]**-Ολλανδία: 0-0
**[;]: Ολλανδία - ΗΠΑ: 5-1.
***Βαθμολογία: 1) **Τουρκία** 3β (5-0), 2) Ολλανδία 3β (5-1), 3) ΗΠΑ 0β (1-10)
* **3ος όμιλος**: προκρίθηκε η **[[Ιταλία]]**, έπειτα από διπλούς αγώνες νοκ άουτ με την Ελλάδα:
**26/2/56, Αθήνα: Ελλάδα - **[[Ιταλία]]**: 1-1 (Υφαντής 28΄)
**11/3/56, Νάπολι: **[[Ιταλία]]** - Ελλάδα: 3-0
* **Διοργανώτρια**: **[[Πορτογαλία]]**.

## Τελική φάση

### Σύστημα διεξαγωγής

Η τελική φάση διεξήχθη σε όμιλο με βαθμολογία, από την οποία προέκυψε η τελική κατάταξη. Σε περίπτωση ισοβαθμίας υπερτερούσε η χώρα με τον καλύτερο συντελεστή τερμάτων.

### Αποτελέσματα

*1/4/1956, Λισαβόνα:
**Τουρκία-Αίγυπτος: 3-1 
**Ιταλία-Πορτογαλία: 3-0
*4/4/1956, Ιβόρα:
**Αίγυπτος-Πορτογαλία: 1-0
**Ιταλία-Τουρκία: 7-1
*8/4/1956, Πόρτο:
**Πορτογαλία-Τουρκία: 6-2
**Ιταλία-Αίγυπτος: 2-1

### Τελική κατάταξη

## Η ελληνική ομάδα
Στους δύο αγώνες της προκριματικής φάσης με την ελληνική ομάδα αγωνίστηκαν:
***Προπονητής**: Κώστας Νεγρεπόντης.
***Ποδοσφαιριστές** (αποστολής): 
**Τερματοφύλακας: Κρέων Κρεούζας,  Απέργης (ΠΑΟ).
**Αμυντικοί: Αλκέτας Παναγούλιας (Άρης), Κώστας Λινοξυλάκης (ΠΑΟ), Χρήστος Δαράκης, Ευθύμης Πολύζος (ΑΕΚ).
**Μέσοι: Γιάννης Μαρδίτσης (Αιγάλεω), Σωτήρης Αγγελόπουλος (ΠΑΟ).
**Επιθετικοί: Ζούνης, Ανδρέας Σταματιάδης (ΑΕΚ), Ηλίας Υφαντής (Ολυμπιακός), Κώστας Νεστορίδης (ΑΕΚ), Βαγγέλης Πανάκης (ΠΑΟ), Κωνσταντινίδης.
**Αναπληρωματικοί: Τζεβάς, Χόβρης.

## Πηγές

*RSSSF Στατιστικά ποδοσφαίρου

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1956
In Memory

Το **In Memory** είναι ΕΡ του αμερικάνικου heavy metal συγκροτήματος Nevermore, το οποίο κυκλοφόρησε τον Ιούλιο του 1996 μέσω της δισκογραφικής εταιρείας "Century Media Records". Επανεκδόθηκε στις 27 Ιουνίου 2006 από την ίδια εταιρεία με πέντε επιπλέον κομμάτια.
Η συγκεκριμένη κυκλοφορία περιλαμβάνει κάποιες από τις πιο ακραίες φωνητικές εκτελέσεις του τραγουδιστή Γουόρελ Ντέιν, με την μουσική να συνδυάζει την τεχνική του progessive metal με την τραχύτητα του thrash metal. Το ΕΡ περιλαμβάνει ένα ποτ-πουρί από διασκευές σε κομμάτια των Bauhaus και η αρχική του κοπή των 5.000 αντιτύπων κυκλοφόρησε σε μορφή Digipak.
Αυτή ήταν μία από τις δύο κυκλοφορίες των Nevermore, μαζί με το άλμπουμ "*[[Τhe Politics of Ecstasy]]*", στην οποία συμμετείχε ο κιθαρίστας Πατ Ο'Μπράιεν.

## Τραγούδια
1. **Optimist or Pessimist** *(Dane, Loomis)* - 3:38
2. **Matricide** *(Dane, Loomis)* - 5:21
3. **In Memory** *(Dane, Loomis)* - 7:05
4. **Silent Hedges/Double Dare** *(Bauhaus)* - 4:41
5. **The Sorrowed Man** *(Dane, Loomis)* - 5:24

### Μπόνους κομμάτια στην επανέκδοση
6. **The Tiananmen Man (Demo)** *(Dane, Loomis)* - 5:44
7. **The Seven Tongues of God (Demo)** *(Dane, Loomis)* - 5:43
8. **Passenger (Demo)** *(Dane, Loomis)* - 5:11
9. **This Sacrament (Demo)** *(Dane, Loomis)* - 5:53
10. **42147 (Demo)** *(Dane, Loomis)* - 4:37

## Τα μέλη του συγκροτήματος
Το "*In Memory*" ηχογραφήθηκε από τους εξής μουσικούς:
* **[[Γουόρελ Ντέιν]]** - φωνητικά
* **[[Τζεφ Λούμις]]** - κιθάρα
* **Πατ Ο'Μπράιεν** - κιθάρα
* **[[Τζιμ Σέπαρντ]]** - μπάσο
* **[[Βαν Γουίλιαμς]]** - τύμπανα

## Παραπομπές


## Πηγές
* Nevermore - In Memory | Songs, Reviews, Credits, Awards | AllMusic
* Nevermore - In Memory (album review ) | Sputnikmusic
* Nevermore - In Memory - Encyclopaedia Metallum: The Metal Archives
* Nevermore - In Memory - Metal Storm

Κατηγορία:Δισκογραφία των Nevermore
Κατηγορία:Άλμπουμ του 1996
BBC Parliament

Το **BBC Parliament** είναι τηλεοπτικό κανάλι του BBC, το οποίο μεταδίδει ζωντανά και μαγνητοσκοπημένα τις ομιλίες από τη Βουλή των Κοινοτήτων και τη Βουλή των Λόρδων του Κοινοβουλίου του Ηνωμένου Βασιλείου, το Σκωτικό και το Ευρωπαϊκό Κοινοβούλιο. Σε δημοσκόπηση, μόνο το 1.2% από το σύνολο του πληθυσμού του Ηνωμένου Βασιλείου, παρακολουθεί το κανάλι για παραπάνω από 3 λεπτά τουλάχιστον μια φορά την εβδομάδα. Πριν γίνει το κανάλι ιδιοκτησία του BBC, το κανάλι ονομαζόταν **The Parliamentary Channel** (1992-1998).

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Κατηγορία:BBC News
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1992
CBBC

130px|thumb|Το Λογότυπο Του CBBC (03.09.2007-14.03.2016)
Το **CBBC** είναι το παιδικό κανάλι του BBC. Το πρόγραμμα του καναλιού είναι για παιδιά ηλικίας από 6 μέχρι 12 χρονών. Ο τίτλος *CBBC* χρησιμοποιήθηκε για πρώτη φορά από το 1985 (ως Children's BBC) και επίσημα από το 1997.

Τα προγράμματα του **CBBC** συχνά μεταδίδονται από το BBC One (ως *CBBC One*) και από το BBC Two (ως *CBBC Two*). Το CBBC έχει ένα αδελφικό κανάλι το CBeebies, το οποίο είναι για παιδιά κάτω των 6 ετών.

Το κανάλι ήταν το *Κανάλι της Χρονιάς* στα παιδικά βραβεία BAFTA. Το κανάλι το παρακολουθούν 300.000 τηλεθεατές ημερησίως.

## CBBC HD
130px|right|thumb|Το λογότυπο του CBBC HD (2007-2016)

Στις 16 Ιουλίου του 2013 είχε ανακοινωθεί ότι θα δημιουργηθεί ένα κανάλι HD του CBBC και θα έκανε πρεμιέρα τον Μάρτιο του 2014. Τελικά το κανάλι άρχισε να εκπέμπει τον Δεκέμβριο του 2013. Το κανάλι εκπέμπει στην ίδια συχνότητα με το BBC Three HD, καθώς τα κανάλια εκπέμπουν σε διαφορετικές ώρες.

## Λογότυπα

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2002
Opel Ascona

Το **Opel Ascona** ήταν ένα μεσαίο οικογενειακό αυτοκίνητο της κατηγορίας D, που κατασκευάστηκε από τη γερμανική αυτοκινητοβιομηχανία Opel, από τον Σεπτέμβριο του 1970 έως τον Αύγουστο του 1988, σε τρεις γενιές. Πήρε το όνομά του από την κωμόπολη Ασκόνα, στο καντόνι Τιτσίνο της Ελβετίας (δείτε επίσης : Καντόνια της Ελβετίας)

## Βιβλιογραφία
* James F. Flammang: Standard Catalog of Imported Cars 1946–1990. Krause Publications, Iola, Wi. 1992, ISBN 0-87341-158-7.
* Mike Covello: Standard Catalog of Imported Cars 1946–2002. 2. Aufl. Krause Publications, Iola 2006. ISBN 0-87341-605-8.

## Εξωτερικοί σύνδεσμοι

* www.opel-400-club.de 

Ascona
Κατηγορία:Μεσαία αυτοκίνητα
Κατηγορία:Γερμανικά αυτοκίνητα
Κατηγορία:Αυτοκίνητα ράλλυ
Κομράτ

Το **Κομράτ** (ρουμανικά: Comrat,  γκαγκαούζικα: Komrat, ρωσικά: Комрат) είναι πόλη και δήμος της νότιας Μολδαβίας και πρωτεύουσα της αυτόνομης περιοχής της Γκαγκαουζίας. Είναι η πιο πολυπληθής πόλη της Γκαγκαουζίας με πληθυσμό που το 2014 ανερχόταν στα 20.113 άτομα και θεωρείται το οικονομικό και πολιτιστικό κέντρο της περιοχής.

## Ιστορία
Η περιοχή ήταν αραιοκατοικημένη έως ότου η νέα ρωσική κυβέρνηση εξέδωσε διάταγμα το 1819 για την επανεγκατάσταση πληθυσμού στην περιοχή με βούλγαρους και άλλες εθνικότητες από την άλλη πλευρά του δούναβη, μετά την προσάρτηση του εδάφους το 1812.
thumb|left|Ο Άντρεϊ Γκάλατσαν, αρχηγός της επανάστασης και της δημοκρατίας, μαζί με άλλους συναγωνιστές του, 1906
Το 1906, η περιοχή επαναστάτησε ενάντια στις ρωσικές αρχές και ανακήρυξε την αυτόνομη (αλλά όχι ανεξάρτητη) Δημοκρατία του Κομράτ. Στον Πρώτο Παγκόσμιο Πόλεμο, ήταν μέρος του Βασιλείου της Ρουμανίας. Κατά τη διάρκεια του Β' Παγκοσμίου Πολέμου, καταλήφθηκε από τη Σοβιετική Ένωση το 1940, πριν ανακαταληφθεί από τη Ρουμανία το 1941.

Την εποχή που η πόλη ήταν μέρος της Μολδαβικής ΣΣΔ, η βιομηχανία του Κομράτ ήταν προσανατολισμένη προς την παραγωγή βουτύρου, κρασιού και χαλιών, τα οποία ήταν διακοσμημένα με μολδαβικά σχέδια. Το Κρατικό Πανεπιστήμιο του Κομράτ ιδρύθηκε το 2002.

## Δημογραφικά στοιχεία
Σύμφωνα με την απογραφή του 2014, ο πληθυσμός του Κομράτ ανερχόταν στους 20.113 κατοίκους, φανερώνοντας μείωση σε σχέση με την προηγούμενη απογραφή του 2004, όταν ήταν καταγεγραμμένοι 23.327 κάτοικοι. Από αυτούς, 9.528 ήταν άνδρες και 10.585 γυναίκες.

### Εθνικές ομάδες

### Ομιλούμενες γλώσσες
Ως μητρική και καθημερινή γλώσσα στο Κομράτ στην απογραφή του 2014 το 64,17% των κατοίκων δήλωσαν τα γκαγκαουζικά, 24,86% τα ρώσικα, 6,38% τα μολδαβικά, 2,47% τα βουλγαρικά, 1,35% τα Ουκρανικά, 0,09% τα ρουμανικά και οι υπόλοιποι 0,68% άλλες γλώσσες.

## Φωτογραφίες

Исполком Гагаузии.jpg|Η Εκτελεστική Επιτροπή της Γκαγκαουζίας
Центральная площадь Комрата.jpg|H κεντρική πλατεία
Центральный парк Комрата.jpg|Το κεντρικό πάρκο
Comrat State University.jpg|Το κρατικό πανεπιστήμιο
ТЦ "Комрат-Сити".jpg|Εμπορικό κέντρο "*Comrat-City*"
Lenin statue in Comrat.jpg|Άγαλμα του Βλαντίμιρ Λένιν
Street in Comrat.jpg|Δρόμος της πόλης


## Παραπομπές


## Εξωτερικοί σύνδεσμοι
* 


Κατηγορία:Πόλεις της Μολδαβίας
CBeebies

Το **CBeebies** είναι κρατικό τηλεοπτικό κανάλι του BBC για παιδιά της προ-σχολικής ηλικίας. Ξεκίνησε τη λειτουργία του στις 11 Φεβρουαρίου του 2002 και εκπέμπει από τις 6:00 το πρωί μέχρι τις 19:00 το απόγευμα. Το αδελφικό του κανάλι είναι το CBBC, το οποίο είναι για παιδιά μεγαλύτερης ηλικίας.

Το κανάλι κέρδισε στα παιδικά βραβεία BAFTA το 2002 και συνέχισε να κερδίζει κάθε χρόνο από το 2004 μέχρι το 2009. Επιπλέον κέρδιζε και το βραβείο "Καλύτερης προ-σχολικής ζωνταντής δράσης σειράς" τις χρονιές 2002, 2004, 2005 και 2008. Επίσης κέρδιζε το βραβείο "Καλύτερου παιδικού προγράμματος για ηλικίες 0-6 χρονών" τις χρονιές 2002 με 2005. Το κανάλι CBeebies HD επίσημα άρχισε να εκπέμπει στις 10 Δεκεμβρίου του 2013.

## Παρουσιαστές
*Andy Day (2007-σήμερα)
*Katy Ashworth (2011-σήμερα)
*Cat Sandion (2013-σήμερα)
*Rebecca Keatley (2014-σήμερα)
*Ben Cajee (2015-σήμερα)
*Ryan Russell (2017-σήμερα)
*Dodge T. Dog (2017-σήμερα)
*Evie Pickerill (2018-σήμερα)

## Πρώην παρουσιαστές
*Sue Monroe (2002-Μάρτιος 2006)
*Nicole Davis (2003-Φεβρουάριος 2006)
*Justin Fletcher (2006-2007)
*Sarah-Jane Honeywell (2006-2007)
*Eva Alexander (Φεβρουάριος-Οκτώβριος 2006)
*Chris Jarvis (2002-Ιανουάριος 2009)
*Pui Fan Lee (2002-Ιανουάριος 2009)
*Sidney Sloane (2002-2013)
*Alex Winters (2009-2015)
*Cerrie Burnell (2009-2017)

## CBeebies HD
δεξιά|180px

Στις 16 Ιουλίου 2013 είχε ανακοινωθεί ότι θα δημιουργηθεί ένα κανάλι HD του CBeebies και θα έκανε πρεμιέρα τον Μάρτιο του 2014. Τελικά το κανάλι άρχισε να εκπέμπει εννέα μήνες πριν (Δεκέμβριος του 2013). Το κανάλι εκπέμπει στην ίδια συχνότητα με το BBC Four HD, καθώς τα κανάλια εκπέμπουν σε διαφορετικές ώρες.

## Λογότυπα

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2002
1,2-διφθοραιθάνιο

To **1,2-διφθοραιθάνιο** είναι οργανική χημική ένωση, που περιέχει άνθρακα, υδρογόνο και φθόριο, με χημικό τύπο **C<sub>2</sub>H<sub>4</sub>F<sub>2</sub>**, αλλά συχνά αποδίδεται με το σύντομο συντακτικό τύπο **FCH<sub>2</sub>CH<sub>2</sub>F**.  Ανήκει στα διαλαλκάνια. Το καθαρό 1,2-διφθοραιθάνιο, στις «κανονικές συνθήκες περιβάλλοντος», δηλαδή θερμοκρασία 25&nbsp;°C και πίεση 1 atm, είναι πτητικό υγρό. Με βάση το χημικό τύπο του έχει ένα (1) ισομερές θέσης, το 1,1-διφθοραιθάνιο. Χρησιμοποιήθηκε ως ψυκτικό, με τους κωδικούς R-152b ή HFC-152b.

## Ονοματολογία

Η ονομασία «1,2-διφθοραιθάνιο» προέρχεται από την ονοματολογία κατά IUPAC. Συγκεκριμένα, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Τo αρχικό πρόθεμα «διφθορο-» δηλώνει την παρουσία δύο (2) ατόμων φθορίου ανά μόριο της ένωσης. Τέλος, οι αριθμοί θέσης (1,2-) δείχνουν ότι και τα δυο άτομα φθορίου βρίσκονται ενωμένα σε διαφορετικά άτομα άνθρακα της ένωσης. Αυτό βοηθά στη διάκριση της ένωσης από την ισομερή της, 1,1-διφθοραιθάνιο.

## Μοριακή δομή

Η μοριακή δομή της ένωσης αντιστοιχεί γεωμετρικά με δυο (2) κατά κορυφή ενωμένα τετράεδρα, με τα άτομα άνθρακα στα δυο κέντρα των τετραέδρων, και με τα υπόλοιπα 6 άτομα, 4 υδρογόνου και 2 φθορίου, στις δυο βάσεις των τετραέδρων. Η δομή αυτή ομοιάζει με αυτήν του αιθανίου.




## Παραγωγή

Οι βιομηχανικές διεργασίες παραγωγής 1,2-διφθοραιθανίου περιλαμβάνουν την παραγωγή του με επίδραση υδροφθορικού οξέος σε 1,2-διχλωραιθάνιο. Kάποιες από αυτές τις διεργασίες, χρησιμοποιούν ως πρόδρομες ύλες για την παραγωγή του 1,2-διχλωραιθανίου, τετραχλωράνθρακα, προερχόμενου από το διθειάνθρακα. Εναλλακτικά χρησιμοποιούν 1,2-διχλωραιθάνιο προερχόμενο ως παραπροϊόν της παραγωγής του υπερχλωραιθένιου και της χλωρίωσης του προπένιου, ή τέλος από χλωροφόρμιο, προερχόμενο από χλωρίωση μεθανόλης. Υπάρχουν πάντως και οι παρακάτω εναλλακτικές μέθοδοι:

### Με υποκατάσταση χλωρίου από φθόριο

Το 1,2-διφθοραιθάνιο μπορεί να παραχθεί με επίδραση φθοριούχου υφυδραργύρου (Hg2F2) σε 1,2-διχλωραιθάνιο:

\mathrm{ClCH_2CH_2Cl + Hg_2F_2 \xrightarrow{} FCH_2CH_2F + Hg_2Cl_2 \downarrow} 


### Με υποκατάσταση υδροξυλίου από φθόριο

Σε όξινο περιβάλλον, το υδροξύλιο γίνεται καλύτερη αποχωρούσα ομάδα από το φθόριο, οπότε είναι δυνατή η υποκατάσταση υδροξυλίου από φθόριο σε 2-φθοραιθανόλη, για την παραγωγή 1,2-διφθοραιθανίου:


\mathrm{FCH_3CH_2OH + HF \xrightarrow{ZnF_2} FCH_2CH_2F + H_2O}



## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Σημειώσεις και παραπομπές


Κατηγορία:Αλαιθάνια
Κατηγορία:Οργανικές ενώσεις φθορίου
Κατηγορία:Διαλαλκάνια
Μακεδονικές Ημέρες

Το περιοδικό **Μακεδονικές Ημέρες** ήταν ένα ελληνικό μηνιαίο λογοτεχνικό έντυπο με τόπο έκδοσης τη Θεσσαλονίκη. Κυκλοφόρησε από το 1932 έως το 1939, για να επανεκδοθεί αργότερα και για μικρό χρονικό διάστημα, από το 1952 έως το 1953. Το περιοδικό υπήρξε ένα από τα πιο διάσημα και πιο έγκριτα επιστημονικά περιοδικά στον τομέα του. Εκδιδόταν σε μηνιαία βάση. Οι *Μακεδονικές Ημέρες* ξεπέρασαν το κύμα του λογοτεχνικού μοντερνισμού στην Ελλάδα. Ένα από τα μέλη της εκδοτικής ομάδας του περιοδικού το 1930 υπήρξε ο Γεώργιος Βαφόπουλος.

Στο περιοδικό έγραψαν συγγραφείς όπως ο Στέλιος Ξεφλούδας, ο Γιώργος Θέμελης, ο Τάκης Βαρβιτσιώτης, ο Νίκος Γκάτσος και ο Οδυσσέας Ελύτης.

## Παραπομπές


## Βιβλιογραφία
* 

## Εξωτερικοί σύνδεσμοι
*Μακεδονικές Ημέρες.Στην Ψηφιακή Βιβλιοθήκη Νεοελληνικών Σπουδών «Ανέμη» 

Κατηγορία:Ελληνικά λογοτεχνικά περιοδικά
Κατηγορία:Περιοδικά με τόπο έκδοσης τη Θεσσαλονίκη
Γκαγκαουζική γλώσσα

Η **γκαγκαουζική γλώσσα** () είναι γλώσσα η οποία ομιλείται από τους Γκαγκαούζους.

## Γεωγραφική κατανομή
Τα γκαγκαούζικα (Gagauz dili) είναι μια τουρκογενής γλώσσα που μιλιέται από τους Γκαγκαούζηδες κυρίως στη Γκαγκαουζία της Μολδαβίας αλλά και στα Νότια βαλκάνια, συμπεριλαμβανομένης της Ελλάδας. Έχει δύο διαλέκτους, τα μπουλγκάρικα και τα θαλασσινά γκαγκαούζικα. Οι Γκακαούζηδες ήταν τουρκόφωνοι χριστιανοί που εκδιώχθηκαν από την Ανατολική Θράκη. Αυτή η γλώσσα δεν πρέπει να συγχέεται με τη Γκαγκαβούζικη γλώσσα της Θράκης.

## Аλφάβητο
Αρχικά χρησιμοποιούνταν το ελληνικό αλφάβητο για τη γραφή των γκαγκούζικων  μέχρι το 1957.Από το 1975 έως το 1991 υιοθετήθηκε το κυριλλικό το οποίο με τη σειρά του αντικαταστάθηκε από το λατινικό. Το λατινικό αλφάβητο βασίζεται σε μια έκδοση του τουρκικού αλφαβήτου με την προσθήκη δύο επιπλέον γραμμάτων το  ‹ ä › για τον ήχο [æ]  και το  ‹ ţ › για τον ήχο [ts].

Το λατινικό αλφάβητο της γκαγκαουζικής γλώσσας:

## Εξωτερικοί σύνδεσμοι

* Τα γκαγκαούζικα και το αλφάβητό τους 

*
Κατηγορία:Γκαγκαουζία
Κατηγορία:Γλώσσες της Μολδαβίας
Κατηγορία:Γλώσσες του Καζακστάν
Κατηγορία:Συγκολλητικές γλώσσες
Κατηγορία:Τουρκικές γλώσσες